ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιανουαρίου 1999 με την οποία τροποποιείται για δεύτερη φορά η απόφαση 94/381/ΕΚ για τη θέσπιση ορισμένων μέτρων προστασίας που αφορούν τη σπογγώδη εγκεφαλοπάθεια των βοοειδών και τη χορήγηση πρωτεϊνών που προέρχονται από θηλαστικά [κοινοποιηθείσα υπό τον αριθμό Ε(1999) 198] (Κείμενο που παρουσιάζει ενδιαφέρον για τον ΕΟΧ) (1999/129/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4, Εκτιμώντας: ότι η απόφαση 94/381/ΕΚ της Επιτροπής, της 27ης Ιουνίου 1994, για τη θέσπιση ορισμένων μέτρων προστασίας που αφορούν τη σπογγώδη εγκεφαλοπάθεια των βοοειδών και τη χορήγηση πρωτεϊνών που προέρχονται από θηλαστικά (3), όπως τροποποιήθηκε τελευταία από την απόφαση 95/60/ΕΚ (4), απαγορεύει τη χορήγηση στα μηρυκαστικά πρωτεϊνών που προέρχονται από όλα τα είδη θηλαστικών 7 ότι ορισμένα ζωικά προϊόντα και υποπροϊόντα μπορούν να εξαιρεθούν από την απαγόρευση αυτή 7 ότι η επιστημονική συντονιστική επιτροπή ενέκρινε στις 22 και 23 Οκτωβρίου 1998 μια έκθεση και επιστημονική γνωμοδότηση σχετικά με την ασφάλεια των προϊόντων υδρόλυσης πρωτεϊνών που παράγονται από προβιές βοοειδών 7 ότι η γνωμοδότηση αυτή πραγματεύεται τα ζητήματα, υπό ποιες προϋποθέσεις προέλευσης του υλικού ή/και τύπου του υλικού που χρησιμοποιείται ή/και μεθόδου παραγωγής μπορούν τα προϊόντα υδρόλυσης πρωτεϊνών που παράγονται από προβιές βοοειδών και προορίζονται για ζωική κατανάλωση να θεωρηθούν απαλλαγμένα από μολυσματικότητα ως προς τη σπογγώδη εγκεφαλοπάθεια των βοοειδών (ΣΕΒ) 7 ότι η επιστημονική συντονιστική επιτροπή στην ως άνω γνωμοδότηση συνιστά με επίταση οι παραγωγοί προϊόντων υδρόλυσης πρωτεϊνών να εφαρμόζουν και να τηρούν τις διαδικασίες ανάλυσης επικινδυνότητας στα κρίσιμα σημεία ελέγχου (HACCP) 7 ότι η Επιτροπή έχει εκδώσει την απόφαση 97/534/ΕΚ (5), όπως τροποποιήθηκε τελευταία από την απόφαση 98/745/ΕΚ του Συμβουλίου (6), σχετικά με την απαγόρευση της χρήσης υλικών που παρουσιάζουν κίνδυνο από άποψη μεταδοτικών σπογγωδών εγκεφαλοπαθειών 7 ότι η Επιτροπή έχει εκδώσει την απόφαση 98/272/ΕΚ (7) για την επιδημιολογική παρακολούθηση των μεταδοτικών σπογγωδών εγκεφαλοπαθειών και για την τροποποίηση της απόφασης 94/474/ΕΚ 7 ότι η απόφαση αυτή ορίζει τα μέτρα που πρέπει να εφαρμόζονται στην περίπτωση ζώων για τα οποία υπάρχουν υπόνοιες προσβολής από μεταδοτική σπογγώδη εγκεφαλοπάθεια (ΜΣΕ) 7 ότι η έγκριση της παρούσας πρότασης δεν θίγει την έκδοση κανόνων για την οργάνωση της πρόληψης και του ελέγχου των μεταδοτικών σπογγωδών εγκεφαλοπαθειών 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο άρθρο 1 της απόφασης 94/381/ΕΚ η τρίτη περίπτωση της παραγράφου 3 αντικαθίσταται από το ακόλουθο κείμενο: «- προϊόντα υδρόλυσης πρωτεϊνών με μοριακό βάρος κάτω των 10 000 dalton, τα οποία: i) έχουν προέλθει από προβιές και δέρματα λαμβανόμενα από ζώα, τα οποία έχουν σφαγεί σε σφαγείο και έχουν υποβληθεί σε επιθεώρηση προ της σφαγής από επίσημο κτηνίατρο, σύμφωνα με το κεφάλαιο VI του παραρτήματος Ι της οδηγίας 64/433/ΕΟΚ, και κριθεί κατάλληλα, κατόπιν της επιθεώρησης αυτής, για σφαγή για τους σκοπούς της εν λόγω οδηγίας και ii) έχουν παραχθεί με μέθοδο παραγωγής, η οποία περιλαμβάνει τα κατάλληλα μέτρα για τον περιορισμό στο ελάχιστο της μόλυνσης των προβιών και των δερμάτων, προετοιμασία των προβιών και δερμάτων με εμβάπτιση σε άλμη, ασβέστωση και εντατική πλύση, ακολουθούμενη από έκθεση του υλικού σε pH 11 για διάστημα 3 ωρών σε θερμοκρασία 80 °C και ακολουθούμενη από θερμική κατεργασία σε θερμοκρασία 140 °C επί 30 λεπτά σε πίεση 3,6 bar, ή με ισοδύναμη μέθοδο παραγωγής εγκεκριμένη από την Επιτροπή μετά γνωμοδότηση της αρμόδιας επιστημονικής επιτροπής και iii) προέρχονται από εγκαταστάσεις, οι οποίες εκτελούν πρόγραμμα δικών τους ελέγχων (HACCP).» Άρθρο 2 Τα κράτη μέλη θεσπίζουν τα αναγκαία μέτρα για να συμμορφωθούν με την παρούσα απόφαση. Πληροφορούν αμέσως σχετικά την Επιτροπή. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 29 Ιανουαρίου 1999.

[Source: multi_eurlex | Tokens: 3982]